CELEX: 32015D0894
Language: sk
Date: 2015-06-10 00:00:00
Title: Rozhodnutie Komisie (EÚ) 2015/894 z 10. júna 2015, ktorým sa vymenúva člen Európskeho poradného výboru pre štatistiku

11.6.2015   
            
            
               SK
            
            
               Úradný vestník Európskej únie
            
            
               L 146/29
            
         ROZHODNUTIE KOMISIE (EÚ) 2015/894
   z 10. júna 2015,
   ktorým sa vymenúva člen Európskeho poradného výboru pre štatistiku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 234/2008/ES (1) z 11. marca 2008, ktorým sa zriaďuje Európsky poradný výbor pre štatistiku, a ktorým sa zrušuje rozhodnutie Rady 91/116/EHS, a najmä na jeho článok 4 ods. 1 písm. a),
   keďže:
   
               (1)
            
            
               Európsky poradný výbor pre štatistiku (ďalej len „ESAC“) má 24 členov.
            
         
               (2)
            
            
               Podľa článku 4 ods. 1 rozhodnutia 234/2008/ES vymenúva 12 členov výboru ESAC Komisia.
            
         
               (3)
            
            
               Komisia rozhodnutím č. 2014/C 138/02 z 5. mája 2014 vymenovala osem členov výboru ESAC a zostavila zoznam náhradníkov, ktorý sa použije v prípade odstúpenia alebo neočakávanej absencie vymenovaných členov.
            
         
               (4)
            
            
               Keďže jeden z členov vymenovaných rozhodnutím č. 2014/C 138/02 odstúpil, Komisia by mala vymenovať nového člena výboru ESAC zo zoznamu náhradníkov na funkčné obdobie, ktoré uplynie v ten istý deň ako funkčné obdobie členov menovaných rozhodnutím č. 2014/C 138/02.
            
         
               (5)
            
            
               Pri výbere zo zoznamu náhradníkov by sa mala zachovať rovnováha medzi skupinami používateľov,
            
         PRIJALA TOTO ROZHODNUTIE:
   Článok 1
   Týmto sa za členku Európskeho poradného výboru pre štatistiku na obdobie do 8. mája 2019 menuje pani Asta MANNINEN.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 10. júna 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 73, 15.3.2008, s. 13.